
ELŐTERJESZTÉS
Nyúl Község Önkormányzata Képviselőtestületének 

2023. augusztus 29-i ülésére

Tárgy: A polgármester 2023. évi béren kívüli juttatásának megállapítása

Tisztelt Képviselő-testület!

Nyúl Község Önkormányzat Képviselőtestületének mindenkori hatályos költségvetési rendelete tartalmazza a Polgármesteri Hivatalban foglalkoztatott köztisztviselők, munkavállalók tárgyévre vonatkozó béren kívüli (cafetéria) juttatásának összegét.
A közszolgálati tisztviselőkről szóló 2011. évi CXCIX. törvény (továbbiakban: Kttv.) 225/L.§-a értelmében a polgármesteri foglalkoztatási jogviszonyra megfelelően alkalmazni kell a Kttv-nek a cafetéria-juttatást szabályozó 151.§-át. A cafetéria-juttatást a törvény alanyi jogon biztosítja, a cafetéria-jogosultságot a Kttv. a jogviszony fennállásához köti. A juttatás megállapítása a polgármester esetében is kötelező.
Mivel a polgármester tekintetében a képviselő-testület gyakorolja a munkáltatói jogokat, szükséges a képviselő-testületnek e tárgyban döntést hoznia, határozatban megállapítani a polgármester 2023. évre járó cafetéria-juttatásának összegét, igénybevételének, visszatérítésének részletes szabályait.
A Kttv. 151.§ (3) bekezdése alapján a hivatali szervezet vezetője (jegyző) a hivatalban foglalkoztatottakra kiterjedő hatállyal a közszolgálati szabályzatban rendelkezik a cafetéria-juttatás igénybevételének rendjéről.

Javaslom a Tisztelt Képviselő-testületnek, hogy a polgármester cafetéria-juttatását a 2023. évre vonatkozóan - az önkormányzat 2023. évi költségvetésről szóló 1/2023. (II. 28.) önkormányzati rendeletben a hivatalban foglalkoztatottak cafetéria keretének összegével megegyezően – a köztisztviselők illetményalapjának ötszöröse/év/8órás fő nettóként határozza meg azzal, hogy a Hivatal Közszolgálati Szabályzatának cafetéria-juttatás igénybevételére vonatozó részletszabályait rendelje alkalmazni a polgármester cafetéria-juttatás igénybevételére.  
Fentiek alapján kérem a T. Képviselő-testületet a határozati javaslat elfogadására.

Nyúl, 2023. augusztus 18.
Készítette: Kiss Csabáné és Szabó Anita

HATÁROZATI JAVASLAT

Nyúl Község Önkormányzata Képviselőtestületének 

……/2023.(VIII.29.) önkormányzati határozata

Tárgy: A polgármester 2023. évi béren kívüli juttatásának megállapítása.
1. Nyúl Község Önkormányzatának Képviselőtestülete munkáltatói jogkörében eljárva Schmiedt Henrik polgármester részére a 2023. évre a köztisztviselők cafetéria keretének összegével megegyező cafetéria-keretet állapít meg. 
2. Nyúl Község Önkormányzatának Képviselőtestülete a Nyúli Polgármesteri Hivatal Közszolgálati Szabályzatának cafetéria-juttatás igénybevételére vonatkozó részletszabályai rendeli alkalmazni a polgármester cafetéria-juttatásának igénybevételére és visszatérítésére vonatkozóan.

A cafetéria-juttatás kifizetésére:

Felelős  : Szabó Anita ügyintéző
Határidő: 2023. szeptember 15.
